Ing sebagéyan kasus, réspons autoimun marang influenza bisa mènèhaké kontribusi marang sindrom Guillain-Barré (GBS).[125] Nanging, amarga akèh infèksi liya sing bisa ningkataké risiko panyakit iki, influenza arupa panyebab sing wigati mung nalika dumadi epidemi.[125][126] Sindrom iki wis dipercaya uga minangka èfèk samping sing langka saka vaksin influenza. Senajan sawijining lapuran panalitèn mènèhaké insidensi gedhéné sakasus per sayuta vaksinasi,[127] sawijining panalitèn gedhé ing Cina, sing dilapuraké ing NEJM sing nyakup mèh 100 yuta dosis vaksin marang flu”babi” H1N1 2009 mung ditemokaké sewelas kasus sindrom Guillain-Barré, (0,1%) saka total insidensi ing wong sing divaksin, sabeneré luwih asor saka tingkat kedadèyan panyakit ing Cina, lan ora ana èfèk samping sing ditemokaké; "rasio risiko-mupangat, sing biyasa ditrepaké ing vaksin lan kabèh jroning pangobatan médhis, banget luwih condong marang panggunaan vaksin."[128] Éntuk infèksi influenza dhéwé ningkataké risiko pepati (tekan 1 saka 10.000) lan ningkataké risiko ngalami GBS nganti tingkat sing luwih dhuwur tinimbang sing ditimbulaké déning panggunaan vaksin (kurang luwih kaping 10 ing panggunaan prakiran saiki).[129][130]